রাজ্যের বনমন্ত্রী বিনয় কৃষ্ণ বর্মণ বলেন, “গত বারের বাঘ সুমারিতে সুন্দরবনে ১০৩টি বাঘের খোঁজ পেয়েছিলাম আমরা। বাঘ গণনায় বন দফতরের সঙ্গে ডব্লুডব্লুএফ কাজ করছে। এ বারেও ক্যামেরা ট্র্যাপিংয়ের মাধ্যমে কাজ চলছে। আমি আশাবাদী বাঘের সংখ্যা আট থেকে ১০ টা বাড়তে পারে।” একইসঙ্গে তিনি বলেন, “আমরা গণনার সময়ে ছোট বাঘগুলিকে ধরি না। শুধুমাত্র পূর্ণ বয়স্ক বাঘকেই গণনার মধ্যে আনা হয়। গত বারের ছোট বাঘগুলি এ বার বড় হয়েছে। সেই থেকেই আশা করছি বাঘের সংখ্যা বৃদ্ধি পাবে।”